ઇન્ટરનેશનલ ડેસ્કઃ જર્મની અને અમેરિકા એક મહિનામાં બીજી વાર આમને-સામને આવ્યા છે. અમેરિકાના પ્રેસિડન્ટ ડોનાલ્ડ ટ્રમ્પે બુધવારે સાંજે બ્રસેલ્સમાં નાટો નેતાઓની બેઠકમાં જર્મની વિરૂદ્ધ નિવેદન આપ્યું હતું. ટ્રમ્પે કહ્યું કે, એક તરફ અમે તમારું રશિયા અને અન્ય દેશોથી રક્ષણ કરીએ છીએ, બીજી તરફ તમે રશિયા પાસેથી અબજો ડોલરની ડીલ કરી રહ્યા છો. તમે તો રશિયાને ધનવાન બનાવી રહ્યા છો. જર્મની સંપુર્ણ રીતે રશિયાના નિયંત્રણમાં છે. રશિયાએ જર્મનીને બંધક બનાવીને રાખ્યું છે, જે યોગ્ય નથી. ટ્રમ્પે આ નિવેદન આપ્યું, તે સમયે જર્મનીના ચાન્સેલર એન્જેલા મર્કલ હાજર નહતા.